Pohvalnica gradu Sarajevu
Ako želiš, srce, vidjeti sliku raja 

Potrudi se da vidiš Sarajevo, odmah idi tamo. 

Ovaj lijepi grad je Ka'ba, kojoj streme zaljubljeni 

To su rekli oni koji su do svojih želja stigli. 

Njegov prijatni zrak i voda daju život i krijepe dušu 

Tekuća mu voda nije ništa drugo nego rajski Selsebil 

Svaki kutak njegov vrvi ljepoticama 

Okitio se hurijama i mladićima poput raja. 

Da je zbilja ravan raju kao svjedok tomu zar nije dosta 

što tamošnja kahva poput rajskog Kevsera 

poklanja ljepoticama dušu. 

Most na Bend-baši izgleda kao "pravi put" 

Koji u raj ulazi ko preko njega pređe i u šetnju ode 

Hvala Bogu, i meni Dervišu suđeno je bilo da to razgledam 

Očito sam vidio i saznao, da je to slika raja i rajskih ljudi. 

Poezija
Sarajevo
Derviš-paša Bajezidagić